Source: https://www.riigiteataja.ee/akt/105122017015
Timestamp: 2019-08-22 16:10:28+00:00
Document Index: 959569

Matched Legal Cases: ['§ 10', '§ 69', '§ 70', '§ 69', '§ 70', '§ 69', '§ 70', '§ 9', '§ 2', '§ 10', '§ 9', '§ 7']

Satelliit- ja GPS-jälgimissüsteemi kaudu esitatavate andmete nimistu, andmete esitamise sagedus ja kord ning nõuded jälgimisseadme ja selle kasutamise kohta – Riigi Teataja
Satelliit- ja GPS-jälgimissüsteemi kaudu esitatavate andmete nimistu, andmete esitamise sagedus ja kord ning nõuded jälgimisseadme ja selle kasutamise kohta
Satelliit- ja GPS-jälgimissüsteemi kaudu esitatavate andmete nimistu, andmete esitamise sagedus ja kord ning nõuded jälgimisseadme ja selle kasutamise kohta - sisukord
§ 10 GPS-jälgimisseadme lühiajaline vahetamise võimalus
RT I, 05.12.2017, 15
Vastu võetud 27.08.2015 nr 51
RT I, 29.08.2015, 68
29.11.2017 RT I, 05.12.2017, 13 08.12.2017
Määrus kehtestatakse kalapüügiseaduse § 69 lõike 3 ja § 70 lõike 2 alusel.
(1) Kalapüügiseaduse § 69 lõikes 1 ja § 70 lõikes 1 nimetatud kalalaev peab olema varustatud toimiva satelliit- või GPS-jälgimisseadmega (edaspidi koos jälgimisseade).
(2) Kalalaev, mis peab olema varustatud jälgimisseadmega, ei tohi lahkuda sadamast ilma toimiva jälgimisseadmeta.
(3) Jälgimisseadet ei tohi kalalaeva pardalt eemaldada ning jälgimisseadme elektritoite toimimine ja andmete edastamine tuleb tagada kogu kalalaeva vees viibimise ajal.
[RT I, 05.12.2017, 13 - jõust. 08.12.2017]
(4) Jälgimisseadet või selle osa ei tohi hävitada, kahjustada, töökorrast välja viia, mõnel muul viisil mõjutada, sealhulgas sellesse täiendavalt andmeid sisestada.
(5) Erandina käesoleva paragrahvi lõigetest 1, 2 ja 3 võib Keskkonnainspektsiooni teavitamise korral kalalaev lahkuda sadamast ilma toimiva jälgimisseadmeta või jälgimisseade võib olla eemaldatud selle parandamiseks või asendamiseks, kui seadmel on tehniline rike. Teave jälgimisseadme puudumise põhjusest, kalalaeva asukohast ning sihtkohast esitatakse Keskkonnainspektsioonile valvetelefonil 1313 või elektronpostiaadressil 1313@112.ee.
(51) Erandina käesoleva paragrahvi lõikest 3 võib sadamas seismise ajal:
1) eemaldada kalalaeva pardalt GPS-jälgimisseadme selle laadimisega seotud hoiustamiseks;
2) katkestada kalalaeva pardal GPS-jälgimisseadme elektritoite toimimine ja andmete edastamine.
(6) Käesoleva määruse §-des 5 ja 8 sätestatud andmete vastuvõtja on Keskkonnainspektsioon.
(1) Kalapüügiseaduse § 69 lõikes 1 nimetatud kalalaev peab olema varustatud Inmarsat-C või Iridium satelliitsidevõrku lülitatud ja selles töötava seadmega.
(2) Kalalaeva pardale paigaldatud satelliitjälgimisseadme tehnilise rikke või toimumast lakkamise korral peab rikke viivitamata kõrvaldama.
(1) Kalalaev loetakse satelliitjälgimisseadmega varustatuks, kui käesoleva määruse §-s 3 nimetatud ja laevale paigutatud seade on registreeritud Keskkonnainspektsioonis.
(2) Satelliitjälgimisseadme registreerimise avalduse esitab Keskkonnainspektsioonile kalalaeva omanik või tema kirjalikult volitatud isik. Kui kalalaev on teise isiku õiguspärases valduses, võib avalduse esitada ka laeva kasutusvaldaja või kalalaeva- või liiklusregistrisse kantud laeva reeder (edaspidi valdaja).
2) laeva nimi ja pardanumber;
4) Inmarsat-C või Iridium terminali number (9 kohta) ja terminali seerianumber;
5) Inmarsat-C või Iridium terminalis aktiivne ookeani regioon, kui see on teada;
(4) Keskkonnainspektsioon teavitab avalduse esitajat avalduse registreerimisest või registreerimisest keeldumisest kümne tööpäeva jooksul avalduse saamisest arvates.
(5) Käesoleva paragrahvi lõikes 3 nimetatud andmete muutumisest tuleb teavitada Keskkonnainspektsiooni viivitamata e-posti aadressil valve@kki.ee.
(2) Satelliitjälgimissüsteemi kaudu esitatakse käesoleva paragrahvi lõikes 1 nimetatud andmed kord tunnis.
(3) Satelliitjälgimisseadme tehnilise rikke või mittetoimimise avastamisest või sellest teate saamisest edastab kalalaeva kapten või tema esindaja iga nelja tunni järel Keskkonnainspektsioonile kalalaeva ajakohastatud geograafilised koordinaadid ja kalalaeva identifitseerimisandmed, kursi ja kiiruse. Andmed satelliitjälgimiseadme tehnilise rikke või mittetoimimise korral tuleb edastada Keskkonnainspektsioonile elektronposti aadressil fisheries@kki.ee.
Kalapüügiseaduse § 70 lõikes 1 nimetatud kalalaev peab olema varustatud töötava GPS-jälgimisseadmega, mis toetab kahesüsteemset positsioneerimist.
(1) Kalalaev loetakse GPS-jälgimisseadmega varustatuks, kui käesoleva määruse §-s 6 nimetatud ja laevale paigutatud seade on registreeritud Keskkonnainspektsioonis.
(2) Avalduse esitab kalalaeva omanik või tema kirjalikult volitatud isik. Kui kalalaev on teise isiku õiguspärases valduses, võib avalduse esitada ka laeva kasutusvaldaja või kalalaeva- või liiklusregistrisse kantud laeva reeder (edaspidi valdaja).
2) GPS-jälgimisseadme toimimise ning seadmele juurdepääsu tagamisega seotud küsimustes vastutava kontaktisiku nimi, aadress, telefoninumber ja e-posti aadress;
4) GPS-terminali seerianumber ja GPS-terminalis oleva SIM-kaardi GSM-number.
(4) Keskkonnainspektsioon teavitab avalduse esitajat avalduse saamisest ja GPS-jälgimisseadme registreerimisest või registreerimisest keeldumisest viie tööpäeva jooksul avalduse saamisest arvates.
(5) Käesoleva paragrahvi lõikes 3 nimetatud andmete muutumisest tuleb viivitamata teavitada Keskkonnainspektsiooni elektronpostiaadressil valve@kki.ee.
GPS-jälgimissüsteem esitab automaatselt § 9 lõikes 1 toodud regulaarsusega järgmised andmed:
1) kalalaeva nimi ja pardatähis;
(1) GPS-jälgimisseadme kaudu esitatavad andmed peavad võimaldama kalalaeva asukoha jälgimist vähemalt ühe minuti tagant, välja arvatud käesoleva määruse § 2 lõigetes 5 ja 51 sätestatud juhtudel.
(2) [Kehtetu - RT I, 05.12.2017, 13 - jõust. 08.12.2017]
(3) Kui käesoleva määruse §-s 8 nimetatud andmed ei ole kahe tunni vältel andmebaasi laekunud, teavitab Keskkonnainspektsioon sellest võimalikult kiiresti GPS-jälgimisseadme toimimise ning seadmele juurdepääsu tagamise eest vastutavat kontaktisikut või laeva kaptenit.
(4) [Kehtetu - RT I, 05.12.2017, 13 - jõust. 08.12.2017]
(5) Kalalaeva pardale paigaldatud GPS-jälgimisseadme tehnilise rikke või toimumast lakkamise korral võib kalalaev käimasoleva püügipäeva lõpetada, kuid peab tehnilise rikke viivitamata kõrvaldama.
(6) Pärast GPS-jälgimisseadme tehnilise rikke kõrvaldamist või elektritoite taastamist võib kalalaev sadamast lahkuda üksnes siis, kui paigaldatud jälgimisseade toimib.
§ 10. GPS-jälgimisseadme lühiajaline vahetamise võimalus
(1) Käesoleva määruse § 9 lõikes 5 kirjeldatud rikke korral tuleb kasutusele võtta varujälgimisseade.
(2) Vähemalt üks varujälgimisseade asub igas allpool nimetatud sadamas:
1) Vasknarva;
2) Alajõe;
3) Rannapungerja;
4) Lohusuu;
5) Kalma;
6) Raja;
7) Omedu Rand;
8) Kaldasilla;
9) Mihkli;
10) Sassukvere;
11) Kallaste;
12) Kolkja;
13) Varnja;
14) Mehikoorma;
15) Räpina.
(3) Varujälgimisseadmega veekogule minnes tuleb enne laeva väljumist sadamast helistada Keskkonnainspektsiooni telefonil 1313 ja teatada järgmised andmed:
1) laeva nimi ja pardanumber;
2) GPS-terminali nimi;
3) GPS-jälgimisseadme toimimise ning seadmele juurdepääsu tagamise eest vastutava kontaktisiku isiku nimi, telefoninumber.
(4) Varujälgimisseade tuleb tagastada samasse sadamasse, kust see oli võetud, viivitamata pärast registreeritud GPS-jälgimisseadme rikke kõrvaldamist.
(1) Enne käesoleva määruse jõustumist tehtud satelliitjälgimisseadme registreering loetakse kehtivaks.
(2) Enne käesoleva määruse jõustumist põhjanooda- ehk mutnikupüügi vahendeid pardal omavatele laevade kehtib GPS-jälgimisseadme registreering kuni uue registreeringuni, kuid mitte kauem kui 15. septembrini 2015.
(3) Enne käesoleva määruse jõustumist Keskkonnaministeeriumile esitatud GPS-süsteemi paigaldamise avaldused võrdsustatakse § 7 kohaselt esitatava avaldusega ning nende alusel loetakse GPS-jälgimisseade registreerituks käesoleva määruse jõustumisest arvates juhul, kui seade on lülitatud GPS-jälgimissüsteemi, või hilisemast päevast, mil seade lülitatakse GPS-jälgimissüsteemi.